

**Liderski centar “Otvoreni svet”**

**pri Kongresnoj biblioteci SAD**

**Program “Otvoreni svet 2017”**

**Uputstvo za nominacije za Srbiju**

# Opis programa

Program “Otvoreni svet”, koji je 1999. godine osnovao Kongres SAD, poziva mlade političke i lidere i liderke iz građanskog sektora iz Evroazije i Istočne Evrope na kraće programe profesionalne razmene u SAD. “Otvoreni svet” vodi Liderski centar “Otvoreni svet”, agencija zakonodavnog tela SAD, koja se nalazi u zgradi Kongresne biblioteke SAD. Upravni odbor sačinjen je od istaknutih predstavnika Kongresa i lidera iz privatnog sektora.

“Otvoreni svet” ima za cilj promovisanje međusobnog razumevanja građana i građanki država koje učestvuju u programu i građana i građanki Sjedinjenih Američkih Država time što omogućava mladim budućim liderima i liderkama iz inostranstva da iskuse američki politički i građanski život i razmene mišljenja i stručnost sa svojim američkim kolegama i koleginicama. Većina programa “Otvorenog sveta” traje ukupno 10 dana i fokusirana je na određenu temu. Tipična delegacija sastoji se od šest članova i članica, uključujući facilitatora/facilitatorku – državljanina/ku zemlje odakle dolazi delegacija koji/a govori engleski i koji/a ima ulogu spone i prevodioca van radnog vremena. Delegacije obično provedu jedan dan na orijentaciji u Liderskom centru “Otvoreni svet” u Vašingtonu, a zatim putuju u manje zajednice širom Sjedinjenih Američkih Država. Lokalne organizacije-domaćini pripremaju posebne profesionalne programe, smeštaj u američkim porodicama koje volontiraju svoje vreme i svoje domove, obroke, lokalni prevoz, i prevodilačke usluge.

# Selekcija učesnika za program “Otvoreni svet”

Program “Otvoreni svet” planira da učesnici i učesnice programa budu donosioci odluka u javnoj službi, kao i da imaju uticaja na javnu politiku i javno mišljenje. “Otvoreni svet” se trudi da među svojim učesnicima ima lidere i liderke sa svih nivoa vlasti (nacionalnog, regionalnog i lokalnog), kao i iz neprofitnog sektora i drugih organizacija koji promovišu ciljeve od javnog interesa. Najpodesniji kandidati su talentovani lideri i liderke koji su relativno mladi ali su već pokazali značajne liderske veštine i posvećenost izgradnji demokratije, slobodnog tržišta, i vladavine prava. Kandidati i kandidatkinje bi trebalo da budu otvoreni prema održavanju veza sa svojim domaćinima i kolegama iz SAD po povratku kući.

Sve nominacije i prijave za učešće u programu “Otvoreni svet” pregledaju komisije za izbor delegata koje organizuje Ambasada SAD. Odluke ovih komisija su konačne. Komisije posmatraju blagonaklono kandidate i kandidatkinje čije su profesionalne pozicije i razvoj karijere pokazali ubedljive liderske potencijale; komisije takođe daju prednost kandidatima/kandidatkinjama koji pokažu spremnost i/ili interesovanje da razvijaju zajedničke projekte ili druge aktivnosti po povratku sa programa.

*Vrste učesnika*

Veliki broj političkih, građanskih i ekonomskih lidera i liderki su uspešno učestvovali u programu “Otvoreni svet”, a između ostalih i:

* Izabrani lideri i liderke sa svih nivoa vlasti;
* Zvaničnici/zvaničnice i visoko pozicionirani službenici i službenice sa nacionalnog, regionalnog i lokalnog nivoa koji aktivno učestvuju u oblasti iz neke od programskih tema;
* Savetnici i savetnice izabranih nacionalnih ili regionalnih zvaničnika/ca i zvaničnika/ca iz predsedničke administracije;
* Lideri i liderke iz privatnog sektora koji se bave pitanjima iz javnog sektora na koje je program usredsređen;
* Šefovi NVO i vođe lokalnih zajednica koji se bave nekom od programskih tema;
* Intelektualci i intelektualke; direktori i direktorke biblioteka; i univerzitetski administratori;
* Lideri i liderke iz oblasti medija i javnog informisanja, uključujući izdavače/izdavačice, urednike/urednice, blogere/blogerke, i istaknute novinare/novinarke.

Ovo svakako nije kompletan spisak. “Otvoreni svet” s odobravanjem gleda i na kandidate/kandidatkinje sa profesionalnim iskustvom drugačijim od gore navedenog. Kandidati/kandidatkinje bi trebalo da budu sposobni da utiču na javnu politiku, izazivaju poštovanje u svojoj stručnoj oblasti, i pokažu liderske sposobnosti u bar jednoj od programskih tema.

# Nominacija i kriterijumi za izbor

###### Izbor se vrši na osnovu toga u kolikoj meri kandidat/kandidatkinja ispunjava kriterijume koje je postavio program “Otvoreni svet”:

* Kandidat/kandidatkinja ne može biti neko ko je već učestvovao u programu “Otvoreni svet”;
* Kandidat/kandidatkinja ne bi trebalo da je ranije posećivao Sjedinjene Američke Države, a naročito ne preko J1 vize u skorije vreme;
* Kandidat/kandidatkinja bi idealno trebalo da bude mlađi/a od 40 godina; naš cilj za 2017. godinu je da 30% učesnika bude mlađe od 30 godina;
* Kandidat/kandidatkinja mora da pokaže interesovanje za razvoj profesionalnih i ličnih veza sa Amerikancima i bude otvoren/a za saradnju na zajedničkim projektima;
* Kandidat/kandidatkinja bi trebalo da bude voljan/na da daje prezentacije iz svoje uže struke, i razmenjuje informacije o kulturi, istoriji i trenutnoj situaciji u svojoj zemlji svojim američkim domaćinima;
* Kandidat/kandidatkinja bi trebalo da pokaže spremnost da primeni ideje i iskustvo koje stekne u SAD u svom profesionalnom i volonterskom radu; i
* Kandidat/kandidatkinja bi trebalo da pokaže spremnost da aktivno učestvuje u mreži alumnija programa “Otvoreni svet” po povratku s programa.

###### Izborne komisije blagonaklono gledaju na lidere/liderke koji su posvećeni svom radu i koji imaju raznovrsna interesovanja. Aktivno učešće u zajednici ili volonterski rad, politički angažman, i izdate publikacije su naročito privlačni. Geografska raznovrsnost takođe je faktor pri odlučivanju izbornih komisija. Poznavanje engleskog nije obavezno, jer će svi profesionalni sastanci imati i profesionalne prevodioce.

## Programska tema

“Otvoreni svet” program u ovom trenutku otvara konkurs za grupu od pet delegata za program ***Sistem višeg i visokog obrazovanja u SAD*** *(Higher Education System in the U.S.)*, u periodu od 5. do 15. aprila 2017. godine.

# Nominacija i proces izbora

## Kako nominovati

Organizacije koje nominuju mogu identifikovati odgovarajuće kandidate/kandidatkinje preko svoje centrale, regionalnih ogranaka ili srodnih organizacija. Osobe zadužene za to i kontakti mogu imati ulogu lokalnih nominatora, i broj nominacija dodeljen pojedinačnoj organizaciji koja nominuje može se podeliti između pojedinačnih nominatora. Nominatori bi trebalo da budu pojedinci blisko povezani sa organizacijom koja nominuje i koji su kvalifikovani da identifikuju odgovarajuće kandidate.

*Rokovi za prijavljivanje*

Organizacije koje nominuju ili nominovani kandidati/kandidatkinje bi trebalo da dostave popunjene prijave Kancelariji za kulturu Ambasade SAD, najkasnije do **28. februara 2017**. Organizacije koje nominuju treba da popune drugu stranu prijave za svakog kandidata/kandidatkinju i dostave **spisak sa imenima svih kandidata i kandidatkinja koje nominuju**. Dostavljanje ovog spiska je veoma važan korak, jer je to jedini način na koji administratori programa mogu da provere legitimnost nominacija svake pojedinačne organizacije.

## Prijava

Prijave će biti poslate organizacijama koje nominuju kako bi ih one dalje prosledile potencijalnim kandidatima/kandidatkinjama.

Prijava se sastoji iz dva dela:

* Prvi deo (2. stranu prijave) treba da **popuni centrala, regionalna ili lokalna filijala organizacije koja nominuje**. Ovaj deo traži da objasnite vezu između kandidata/kandidatkinje i organizacije i osobe koja ga/je nominuje, kao i kontakt podatke osobe koja nominuje. U tom delu takodje treba dati kraću preporuku za kandidata/kandidatkinju. Ovi podaci su jako važni za izbornu komisiju, kako bi dobili što kompletniju sliku o kandidatu/kandidatkinji. Molim vas, takođe objasnite kako bi učešće u programu koristilo kandidatu/kandidatkinji kog/koju nominujete, njihovoj zajednici, kao i američkim domaćinima. Molim vas da takođe navedete da li bi, po vašem mišljenju, kandidat/kandidatkinja bio/bila otvoren/a ka održavanju veza sa američkim kontaktima i bio/la zainteresovan/a za rad unutar mreže alumnija programa “Otvoreni svet”.
* Drugi deo (3–13. strane prijave) treba da **popuni kandidat/kandidatkinja**. U njemu treba dostaviti lične podatke, kao i podatke o stručnosti, interesovanjima i profesionalnoj prošlosti kanddiata.

Popunjene prijave i spisak sa nominovanim kandidatima treba dostaviti do predviđenog roka na e-mail adresu obradovicd@state.gov kao i prijavu u Word dokumentu (stranice sa potpisima skenirane u bilo kom formatu). Kontakt osoba je Dragana Obradović, +381 65 690 2656, +381 11 706 4290, obradovicd@state.gov

## Izbor i administriranje programa

Liderski centar “Otvoreni svet” nadgleda izbor kandidata u saradnji sa Ambasadom SAD u Beogradu. Ambasada SAD je odgovorna za svu logistiku u vezi s programom, uključujući i kontaktiranje odabranih kandidata kako bi direktno sa njima kompletirali detalje u vezi sa učešćem u programu, kao i obaveštavanje kandidata koji nisu izabrani o njihovom statusu.